CELEX: 62019CA0016
Language: et
Date: 2021-01-26 00:00:00
Title: Kohtuasi C-16/19: Euroopa Kohtu (suurkoda) 26. jaanuari 2021. aasta otsus (Sąd Okręgowy w Krakowie eelotsusetaotlus – Poola) – VL versus Szpital Kliniczny im. dra J. Babińskiego Samodzielny Publiczny Zakład Opieki Zdrowotnej w Krakowie (Eelotsusetaotlus – Sotsiaalpoliitika – Võrdne kohtlemine töö saamisel ja kutsealale pääsemisel – Direktiiv 2000/78/EÜ – Artikli 2 lõige 1 ja lõike 2 punktid a ja b – „Diskrimineerimise mõiste“ – Otsene diskrimineerimine – Kaudne diskrimineerimine – Puude alusel diskrimineerimine – Erinev kohtlemine puudega töötajate rühma piires – Lisatasu maksmine puudega töötajatele, kes esitasid puude tuvastamise otsuse pärast tööandja valitud kuupäeva – Enne seda kuupäeva puudeotsuse esitanud töötajate väljajätmine)

15.3.2021   
            
            
               ET
            
            
               Euroopa Liidu Teataja
            
            
               C 88/6
            
         
      Euroopa Kohtu (suurkoda) 26. jaanuari 2021. aasta otsus (Sąd Okręgowy w Krakowie eelotsusetaotlus – Poola) – VL versus Szpital Kliniczny im. dra J. Babińskiego Samodzielny Publiczny Zakład Opieki Zdrowotnej w Krakowie
      (Kohtuasi C-16/19) (1)
      
      (Eelotsusetaotlus - Sotsiaalpoliitika - Võrdne kohtlemine töö saamisel ja kutsealale pääsemisel - Direktiiv 2000/78/EÜ - Artikli 2 lõige 1 ja lõike 2 punktid a ja b - „Diskrimineerimise mõiste“ - Otsene diskrimineerimine - Kaudne diskrimineerimine - Puude alusel diskrimineerimine - Erinev kohtlemine puudega töötajate rühma piires - Lisatasu maksmine puudega töötajatele, kes esitasid puude tuvastamise otsuse pärast tööandja valitud kuupäeva - Enne seda kuupäeva puudeotsuse esitanud töötajate väljajätmine)
      (2021/C 88/06)
      Kohtumenetluse keel: poola
      
         Eelotsusetaotluse esitanud kohus
      
      Sąd Okręgowy w Krakowie
      
         Põhikohtuasja pooled
      
      
         Hageja: VL
      
         Kostja: Szpital Kliniczny im. dra J. Babińskiego Samodzielny Publiczny Zakład Opieki Zdrowotnej w Krakowie
      
         Resolutsioon
      
      Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artiklit 2 tuleb tõlgendada järgmiselt:
      
                  —
               
               
                  tööandja praktika maksta lisatasu puudega töötajatele, kes esitasid puude tuvastamise otsuse pärast tööandja valitud kuupäeva, aga mitte puudega töötajatele, kes esitasid puudeotsuse enne seda kuupäeva, võib kujutada endast otsest diskrimineerimist, kui ilmneb, et see praktika põhineb puudega lahutamatult seotud kriteeriumil, kuna see võib muuta selgesti identifitseeritaval töötajate rühmal, mis koosneb kõigist puudega töötajatest, kelle puue pidi tööandjale selle praktika kehtestamise ajal teada olema, kõne all oleva ajalise tingimuse täitmise pöördumatult võimatuks;
               
            
                  —
               
               
                  kuigi see praktika on väliselt neutraalne, võib see kujutada endast kaudset diskrimineerimist puude alusel, kui ilmneb, et see seab puudega töötajad ebasoodsamasse olukorda nende puude eripära tõttu, eelkõige seetõttu, et puue on silmnähtav, või seetõttu, et puue eeldab mõistlikke abinõusid töötingimuste kohandamiseks, ning kui seda praktikat ei saa objektiivselt põhjendada õiguspärase eesmärgiga ja selle eesmärgi saavutamise vahendid ei ole asjakohased ega vajalikud.
               
            
         (1)  ELT C 164, 13.5.2019.